REPUBLIKA SRBIJA

NADZORNI ODBOR ZA IZBORNU KAMPANjU

01 Broj: 013-2005/23-16

5. decembar 2023. godine

B e o g r a d

POSMATRAČKA MISIJA CRTA

podnosilac prijava Pavle Dimitrijević

Beograd

Francuska 6

Predmet: Odgovor na prijavu Posmatračke misije CRTA: 01 Broj: 013-2005/23-16 od 30. novembra 2023. godine,

Poštovani,

Posmatračka misija CRTA uputila je 30. novembra 2023. godine Nadzornom odboru za izbornu kampanju prijavu zbog nepravilnosti u postupanju političkih stranaka, kandidata i drugih učesnika u izbornom procesu.

Nadzorni odbor je na Petoj sednici održanoj 5. decembra 2023. godine, razmatrao dostavljenu Prijavu zbog nepravilnosti u postupanju političkih stranaka, kandidata i drugih učesnika u izbornom postupku protiv:

1. Političke stranke Srpska napredna stranka sa sedištem u Beogradu, Ulica Palmira Toljatija br. 5, III sprat, 11070 Novi Beograd i odgovornog lica u političkoj stranci zbog postojanja sumnje da su koristili govor mržnje u svrhu izborne kampanje.

2. Pružaoca medijske usluge: Privredno društvo RADIO TELEVIZIJA KRALjEVO I IBARSKE NOVOSTI d.o.o, Kraljevo, odnosno skraćeno TV Kraljevo, sa sedištem u Kraljevu, Ulica Cara Lazara 44, zbog postojanja sumnje da su povredili zabranu govora mržnje predvuđenu članom 71. Zakona o elektronskim medijima.

U skladu sa Zakonom utvrđenim nadležnostima Nadzorni odbor je razmotrio navedene prijave i zaključio sledeće:

Postupajući po Prijavi zbog nepravilnosti u postupanju političkih stranaka, kandidata i drugih učesnika u izbornom postupku protiv političke stranke Srpska napredna stranka sa sedištem u Beogradu i Pružaoca medijske usluge: Privredno društvo RADIO TELEVIZIJA KRALjEVO I IBARSKE NOVOSTI d.o.o, Kraljevo, odnosno skraćeno TV Kraljevo, sa sedištem u Kraljevu,koju je podnela Posmatračka misija CRTA, 01 Broj: 013-2005/23-16 od 30. novembra 2023. godine, povodom navodnog korišćenja govora mržnje i vođenja negativne kampanje protiv opozicione izborne liste na **lokalnim izborima,** napominjemo da je Nadzorni odbor za izbornu kampanju obrazovan Odlukom Narodne skupštine a u skladu sa članom 145. Zakona o izboru narodnih poslanika koji u stavu 1. propisuje da u sprovođenju izbora opšti nadzor nad postupcima političkih stranaka, **podnosilaca proglašenih izbornih lista, kandidata za narodne poslanike** i javnih medijskih servisa u toku izbornih aktivnosti sprovodi Nadzorni odbor za izbornu kampanju.

Predmetna prijava odnosi se na kršenje člana 71. Zakona o elektronskim medijima **(**„Službeni glasnik RS“ broj 92/23) kojim je propisana zabrana govora mržnje. Član 71. istog zakona propisuje da se regulator stara da programski sadržaj pružaoca medijske usluge ne sadrži informacije kojima se podstiče, na otvoren ili prikriven način, diskriminacija, mržnja ili nasilje zbog rase, boje kože, predaka, državljanstva, nacionalne pripadnosti, jezika, verskih ili političkih ubeđenja, pola, rodnog identiteta, seksualne orijentacije, imovnog stanja, rođenja, genetskih osobenosti, zdravstvenog stanja, invaliditeta, bračnog i porodičnog statusa, osuđivanosti, starosne dobi, izgleda, članstva u političkim, sindikalnim i drugim organizacijama i drugih stvarnih, odnosno pretpostavljenih ličnih svojstava. Članom 125. stav 1. tačka 8) istog zakona propisana je novčana kazna koja se primenjuje u slučaju prekršaja iz člana 71. Zakona o elektronskim medijima. Imajući u vidu propisane nadležnosti Nadzornog odbora za izbornu kampanju predlažemo da se obratite nadležnom regulatornom telu za elektronske medije koje je nadležno da u skladu sa članom 7. stav 1. tačka 10) Zakona o elektronskim medijima izriče mere pružaocima medijskih usluga u skladu sa ovim zakonom.

Nadzorni odbor za izbornu kampanju podseća da je u svom saopštenju od 13. novembra 2023. godine pozvao sve učesnike u izbornom procesu da na civilizovan, pristojan i dostojanstven način predstave pluralizam političkih ideja za koje se zalažu. Još jednom, Nadzorni odbor za izbornu kampanju naglašava da tolerantan politički ton kampanje jedini može da doprinese stabilnosti društva i razvoju pluralizma i društvene solidarnosti. U tom smislu, Nadzorni odbor apeluje da se predmetna izjava ukloni sa zvaničnog Instagram profila Srpske napredne stranke.

PREDSEDNIK

Svetislav Goncić

REPUBLIKA SRBIJA

NADZORNI ODBOR ZA IZBORNU KAMPANjU

01 Broj: 013-2005/23-16

5. decembar 2023. godine

B e o g r a d

SRPSKA NAPREDNA STRANKA

11070 Novi Beograd

Palmira Toljatija br. 5, III sprat

Predmet: Odgovor na prijavu Posmatračke misije CRTA: 01 Broj: 013-2005/23-16 od 30. novembra 2023. godine,

Poštovani,

Posmatračka misija CRTA uputila je 30. novembra 2023. godine Nadzornom odboru za izbornu kampanju prijavu zbog nepravilnosti u postupanju političkih stranaka, kandidata i drugih učesnika u izbornom procesu.

Nadzorni odbor je na Petoj sednici održanoj 5. decembra 2023. godine, razmatrao dostavljenu Prijavu zbog nepravilnosti u postupanju političkih stranaka, kandidata i drugih učesnika u izbornom postupku protiv:

1. Političke stranke Srpska napredna stranka sa sedištem u Beogradu, Ulica Palmira Toljatija br. 5, III sprat, 11070 Novi Beograd i odgovornog lica u političkoj stranci zbog postojanja sumnje da su koristili govor mržnje u svrhu izborne kampanje.

2. Pružaoca medijske usluge: Privredno društvo RADIO TELEVIZIJA KRALjEVO I IBARSKE NOVOSTI d.o.o, Kraljevo, odnosno skraćeno TV Kraljevo, sa sedištem u Kraljevu, Ulica Cara Lazara 44, zbog postojanja sumnje da su povredili zabranu govora mržnje predvuđenu članom 71. Zakona o elektronskim medijima.

U skladu sa Zakonom utvrđenim nadležnostima Nadzorni odbor je razmotrio navedene prijave i zaključio sledeće:

Postupajući po Prijavi zbog nepravilnosti u postupanju političkih stranaka, kandidata i drugih učesnika u izbornom postupku protiv političke stranke Srpska napredna stranka sa sedištem u Beogradu i Pružaoca medijske usluge: Privredno društvo RADIO TELEVIZIJA KRALjEVO I IBARSKE NOVOSTI d.o.o, Kraljevo, odnosno skraćeno TV Kraljevo, sa sedištem u Kraljevu,koju je podnela Posmatračka misija CRTA, 01 Broj: 013-2005/23-16 od 30. novembra 2023. godine, povodom navodnog korišćenja govora mržnje i vođenja negativne kampanje protiv opozicione izborne liste na **lokalnim izborima,** napominjemo da je Nadzorni odbor za izbornu kampanju obrazovan Odlukom Narodne skupštine a u skladu sa članom 145. Zakona o izboru narodnih poslanika koji u stavu 1. propisuje da u sprovođenju izbora opšti nadzor nad postupcima političkih stranaka, **podnosilaca proglašenih izbornih lista, kandidata za narodne poslanike** i javnih medijskih servisa u toku izbornih aktivnosti sprovodi Nadzorni odbor za izbornu kampanju.

Predmetna prijava odnosi se na kršenje člana 71. Zakona o elektronskim medijima **(**„Službeni glasnik RS“ broj 92/23) kojim je propisana zabrana govora mržnje. Član 71. istog zakona propisuje da se regulator stara da programski sadržaj pružaoca medijske usluge ne sadrži informacije kojima se podstiče, na otvoren ili prikriven način, diskriminacija, mržnja ili nasilje zbog rase, boje kože, predaka, državljanstva, nacionalne pripadnosti, jezika, verskih ili političkih ubeđenja, pola, rodnog identiteta, seksualne orijentacije, imovnog stanja, rođenja, genetskih osobenosti, zdravstvenog stanja, invaliditeta, bračnog i porodičnog statusa, osuđivanosti, starosne dobi, izgleda, članstva u političkim, sindikalnim i drugim organizacijama i drugih stvarnih, odnosno pretpostavljenih ličnih svojstava. Članom 125. stav 1. tačka 8) istog zakona propisana je novčana kazna koja se primenjuje u slučaju prekršaja iz člana 71. Zakona o elektronskim medijima. Imajući u vidu propisane nadležnosti Nadzornog odbora za izbornu kampanju predlažemo da se obratite nadležnom regulatornom telu za elektronske medije koje je nadležno da u skladu sa članom 7. stav 1. tačka 10) Zakona o elektronskim medijima izriče mere pružaocima medijskih usluga u skladu sa ovim zakonom.

Nadzorni odbor za izbornu kampanju podseća da je u svom saopštenju od 13. novembra 2023. godine pozvao sve učesnike u izbornom procesu da na civilizovan, pristojan i dostojanstven način predstave pluralizam političkih ideja za koje se zalažu. Još jednom, Nadzorni odbor za izbornu kampanju naglašava da tolerantan politički ton kampanje jedini može da doprinese stabilnosti društva i razvoju pluralizma i društvene solidarnosti. U tom slislu Nadzorni odbor apeluje da se predmetna izjava ukloni sa zvaničnog Instagram profila Srpske napredne stranke.

PREDSEDNIK

Svetislav Goncić